Eva Perón (de soltera Eva Duarte, conoixita tamién como María Eva Duarte de Perón, Eva Duarte de Perón y Evita), naixita de Los Toldos (provincia de Buenos Aires) o 7 de mayo de 1919 y muerta en Buenos Aires o 26 de chulio de 1952, estió una actriz y politico archentina, muit conoixita en estar a muller d'o melitar, politico y president d'Archentina Juan Domingo Perón. Gosa estar considerata como a prencipal propagandista d'o peronismo, o movimiento politico establito por o suyo esposo, y estió a responsable de buena cosa d'as realizacions socials d'o peronismo respective d'os dreitos d'os treballadors y d'as mullers, encluyendo-ie o sufrachio femenino.